CELEX: C2004/106/28
Language: el
Date: 2004-04-30 00:00:00
Title: Διάταξη του Δικαστηρίου (τρίτο τμήμα) της 18ης Μαρτίου 2004 στην υπόθεσηC-45/03 (αίτηση εκδόσεως προδικαστικής αποφάσεως του Tribunale di Catania):Oxana Dem'Yanenko (Προδικαστική παραπομπή — ελεύθερη κυκλοφορία προσώπων —κατάσταση μη εμπίπτουσα στο πεδίο εφαρμογής της οδηγίας 64/221/CEE — Θεμελιώδηδικαιώματα — Ευρωπαϊκή Σύμβαση των δικαιωμάτων του ανθρώπου — Απέλαση υπηκόουτρίτης χώρας μη έχοντος στενό οικογενειακό ή συζυγικό δεσμό με υπήκοο κράτουςμέλους — Διαδικασία επικυρώσεως της διατάξεως περί απελάσεως υπηκόου τρίτηςχώρας — Έννοια του «δικαστηρίου ενός των κρατών μελών» — Δικαστήριο δυνάμενο,κατά την έννοια του άρθρου 68 ΕΚ, να υποβάλει προδικαστικό ερώτημα στο Δικαστήριο— Αναρμοδιότητα του Δικαστηρίου)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/16
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 18ης Μαρτίου 2004
   στην υπόθεση C-45/03 (αίτηση εκδόσεως προδικαστικής αποφάσεως του Tribunale di Catania): Oxana Dem'Yanenko (1)
   
   (Προδικαστική παραπομπή - ελεύθερη κυκλοφορία προσώπων - κατάσταση μη εμπίπτουσα στο πεδίο εφαρμογής της οδηγίας 64/221/CEE - Θεμελιώδη δικαιώματα - Ευρωπαϊκή Σύμβαση των δικαιωμάτων του ανθρώπου - Απέλαση υπηκόου τρίτης χώρας μη έχοντος στενό οικογενειακό ή συζυγικό δεσμό με υπήκοο κράτους μέλους - Διαδικασία επικυρώσεως της διατάξεως περί απελάσεως υπηκόου τρίτης χώρας - Έννοια του «δικαστηρίου ενός των κρατών μελών» - Δικαστήριο δυνάμενο, κατά την έννοια του άρθρου 68 ΕΚ, να υποβάλει προδικαστικό ερώτημα στο Δικαστήριο - Αναρμοδιότητα του Δικαστηρίου)
   (2004/C 106/28)
   Γλώσσα διαδικασίας: η ιταλική
   Στην υπόθεση C-45/03, με αντικείμενο αίτηση του Tribunale di Catania (Ιταλία) προς το Δικαστήριο, κατ' εφαρμογή του άρθρου 234 ΕΚ, με την οποία ζητήθηκε, στο πλαίσιο της διαδικασίας με αντικείμενο την επικύρωση της διατάξεως περί απελάσεως του Oxana Dem'Yanenko, η έκδοση προδικαστικής αποφάσεως ως προς την ερμηνεία, αφενός, των άρθρων 7, 8 και 9 της οδηγίας 64/221/ΕΟΚ του Συμβουλίου, της 25ης Φεβρουαρίου 1964, περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίας υγείας (ΕΕ ειδ. έκδ. 1964, κεφάλαιο 5, τόμος 1, σ. 16), και, αφετέρου, των θεμελιωδών δικαιωμάτων για τον σεβασμό των οποίων μεριμνά το Δικαστήριο, όπως αυτά προκύπτουν ειδικότερα από την Ευρωπαϊκή Σύμβαση για την προστασία των ανθρώπινων δικαιωμάτων και των θεμελιωδών ελευθεριών, που υπογράφηκε στη Ρώμη, στις 4 Νοεμβρίου 1950, το Δικαστήριο (τρίτο τμήμα), συγκείμενο από τους A. Rosas, (εισηγητή), Πρόεδρο τμήματος, N. Colneric και M. Schiemann, δικαστές, D. A. O. Edward, J.-P. Puissochet, F. Macken, N. Colneric και S. von Bahr, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 18 Μαρτίου 2004, διάταξη με το ακόλουθο διατακτικό:
   Το Δικαστήριο των Ευρωπαϊκών Κοινοτήτων είναι προδήλως αναρμόδιο για να απαντήσει στα ερωτήματα που υπέβαλε το Tribunale di Catania με διάταξη της 19ης Ιανουαρίου 2003.
   
      (1)  ΕΕ C 83 της 5-4-2003